Koυνουπίδι λαδερό με πατάτες και πράσα
Ένα ιδιαίτερο  κουνουπίδι με πατάτες και πράσα με κάμποσα μυστικά νοστιμιάς. Ένα από αυτά είναι η χρήση του ελαιολάδου.
450 γρ. κουνουπίδι, χωρισμένο σε μικρά μπουκετάκια, 300 γρ. πατάτες, καθαρισμένες και κομμένες σε κύβους 3-4 εκ., 300 γρ. πράσο, σε φέτες 0,5 εκ., 200 γρ. ξερό κρεμμύδι, ψιλοκομμένο, 60 γρ. μαύρες σταφίδες, 420 γρ. (1 κονσέρβα) ολόκληρα ντοματάκια κονσέρβας, πολτοποιημένα στον πολυκόφτη, 1 κουτ. γλυκού τζίντζερ σε σκόνη, 1 μικρή πιπεριά τσίλι, ψιλοκομμένη, 1 κουτ. γλυκού κουρκουμάς, 100 ml λευκό, ξηρό κρασί, 90 ml ελαιόλαδο, αλάτι, φρεσκοτριμμένο πιπέρι
Σε μια φαρδιά κατσαρόλα ζεσταίνουμε τη μισή ποσότητα ελαιολάδου σε μέτρια φωτιά και σοτάρουμε το πράσο με το κρεμμύδι για 6-8 λεπτά, μέχρι να μαλακώσουν.Προσθέτουμε το τζίντζερ, το τσίλι και τον κουρκουμά, ανακατεύουμε για 1 λεπτό και ρίχνουμε το κουνουπίδι και τις πατάτες.Σοτάρουμε το κουνουπίδι για άλλα 2 λεπτά, ανακατεύοντας μέχρι να λαδωθούν καλά.Ρίχνουμε το κρασί, αφήνουμε 2-3 λεπτά να εξατμιστεί το αλκοόλ και προσθέτουμε τις σταφίδες, τα ντοματάκια, αλατοπίπερο και 200 ml ζεστό νερό.Ανακατεύουμε απαλά και μαγειρεύουμε για περίπου 20 λεπτά, μέχρι να μαλακώσουν όλα τα υλικά.Αποσύρουμε από τη φωτιά, περιχύνουμε με το υπόλοιπο ελαιόλαδο και σερβίρουμε το κουνουπίδι λαδερό με πατατές και πράσα.
Κουνουπίδι,Πατάτες,Πράσα,Vegan